SPCG เตรียมรับเงินปันผลจาก บ.ย่อย “โซล่า เพาเวอร์” กว่า 277 ลบ.
บริษัท เอสพีซีจี จำกัด (มหาชน) หรือ SPCG เปิดเผยว่า ตาม …
21 เม.ย. 2560

บริษัท เอสพีซีจี จำกัด (มหาชน) หรือ SPCG เปิดเผยว่า ตามที่บริษัทถือหุ้น 99.99% ในบริษัท โซล่า เพาเวอร์ จำกัด (SPC) ซึ่งเป็นผู้พัฒนาโครงการโซลาร์ฟาร์มรวม 34 โครงการ เพื่อจำหน่ายไฟฟ้าตามสัญญาซื้อขายไฟฟ้ากับการไฟฟ้าส่วนภูมิภาค (กฟภ.) นั้น ที่ประชุมสามัญผู้ถือหุ้น SPC ประจำปี 2560 เมื่อวันที่ 11 เมษายน 2560 มีมติอนุมัติจ่ายเงินปันผลให้แก่ผู้ถือหุ้น ดังนั้น บริษัทในฐานะผู้ถือหุ้นจึงได้สิทธิรับเงินปันผลเป็นจำนวนเงินรวมทั้งสิ้น 277,499,996.30 บาท